Diari Oficial de la Generalitat Valenciana


Sumari del DOGV 8279, del 23-04-2018 (2018/3123)

RESOLUCIÓ de 26 de març de 2018, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019 aprovat per la Resolució de 30 d'agost de 2016.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3123


Data del document
:   26-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 de març de 2018, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019 aprovat per la Resolució de 30 d'agost de 2016. [2018/3123]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut de les quals serà el determinat en la legislació bàsica estatal.  
L'article 8.1 de la Llei 38 2003/, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant la Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019. Les últimes lleis de pressupostos de la Generalitat preveuen noves línies de subvenció tant genèriques com nominatives que han d'incorporar-se a l'esmentat pla amb l'objectiu que, en conjunt, aquest document oferisca tota la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:   
Modificar el Pla estratègic de subvencions 2016-2019 de la Conselleria d'Educació, Investigació, Cultura i Esport per mitjà de la inclusió de noves línies de subvenció en el capítol referit a la Direcció General de Cultura i Patrimoni, d'acord amb el detall que figura com a annex únic.  
  
València, 26 de març de 2018. El conseller d'Educació, Investigació, Cultura i Esport: Vicent Marzà Ibáñez.  
  
  
  
ANNEX ÚNIC  
Modificació del Pla estratègic de subvencions 2016-2019  
  
S'inclouen en el Pla estratègic de subvencions de la Conselleria d'Educació, Investigació, Cultura i Esport 2016-2019 les següents línies de subvenció en el capítol referit a la Direcció General de Cultura i Patrimoni:   
  
OBJECTIU ESTRATÈGIC 2  
Fomentar la participació activa d'entitats i institucions en la promoció de l'acció cultural exercida per l'administració autonòmica.  
  
Línia de subvenció: Codi: S1842.  
Denominació: Col·laboració cultural Ajuntament de València.  
Forma de concessió: concessió directa.  
Beneficiaris: Ajuntament de València.  
Descripció i finalitat: ajuda al finançament de les activitats culturals que organitze l'Ajuntament de València.  
1. Àrees de competències afectades i sectors cap als quals es dirigeixen les ajudes: amb aquestes ajudes es financen les següents activitats; la programació musical del Palau de la Música Valenciana, la realització del Certamen Internacional de Bandes de Música Ciutat de València i la realització de concerts per l'Orquestra i Banda Municipal de València en diferents municipis de la Comunitat Valenciana.  
2. Objectius i efectes que es pretenen amb la seua aplicació: L'objectiu d'aquesta subvenció és potenciar l'activitat cultural musical a la Comunitat Valenciana, contribuint al finançament de les activitats culturals musicals que organitze l'Ajuntament, acostant la cultura musical a les ciutadanes i ciutadans interessats en aquesta, afavorint aquesta manifestació cultural fortament arrelada i desenvolupada a la nostra comunitat.  
3. Mecanisme: concessió directa i instrumentada per mitjà de convenis de col·laboració.  
4. Delimitació de les línies bàsiques de les bases reguladores: Subscripció del corresponent conveni de col·laboració entre el beneficiari i la conselleria concedent, compliment de les obligacions legals i pactades i justificació de la realització de les activitats.  
5. Calendari: fins al 31 de desembre de cada any.  
6. Termini necessari per a la consecució: anual.  
7. Costos previsibles per a la realització i fonts de finançament: 105.000 -  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.  
  
  
OBJECTIU ESTRATÈGIC 3  
Extensió i millora de la xarxa d'infraestructures culturals d'ús públic en tota la Comunitat Valenciana.  
Línia de subvenció: Codi: S8224.  
Denominació: Modernització d'espais escènics.  
Forma de concessió: concurrència competitiva.  
Beneficiaris: ens públics i privats propietaris o gestors dels espais escènics.  
Descripció i finalitat: reforma i modernització d'instal·lacions i equipaments d'espais escènics existents.  
1. Àrees de competències afectades i sectors cap als quals es dirigeixen les ajudes: Afecta les instal·lacions i l'equipament d'espais escènics existents com a centres culturals o part d'aquests les característiques de les quals són adequades per a la representació d'arts escèniques i musicals davant del públic. Aquestes subvencions es dirigeixen als propietaris o gestors de sales escèniques.  
2. Objectius i efectes que es pretenen amb la seua aplicació: Es persegueix l'adaptació i la millora dels espais escènics perquè puguen continuar funcionant en condicions adequades i dins de la normativa tècnica vigent.  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per la comissió tècnica, concessió pel titular de la conselleria i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la seua consecució: anual  
7. Costos previsibles per a la seua realització i fonts de finançament: 500.000 euros o l'import que es consigne en la llei anual de pressupostos.  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.  
  
  
OBJECTIU ESTRATÈGIC 5  
Investigació, protecció, restauració, manteniment i valoració del patrimoni cultural.  
Línia de subvenció: Codi: S8225.  
Denominació: Ajudes als béns declarats patrimoni mundial o de la humanitat per la UNESCO.  
Forma de concessió: concurrència competitiva.  
Beneficiaris: ajuntaments, fundacions, associacions i entitats sense ànim de lucre.  
Descripció i finalitat: recuperació, conservació i protecció del patrimoni cultural de la Comunitat Valenciana declarat per la UNESCO.  
  
1. Àrees de competències afectades i sectors cap als quals es dirigeixen les ajudes: Aquestes ajudes van destinades a projectes de protecció i conservació dels béns de la Comunitat Valenciana declarats per la UNESCO, patrimoni mundial, patrimoni cultural immaterial de la humanitat o inscrits en el registre de bones pràctiques de salvaguarda proposades per ajuntaments, fundacions, associacions i entitats sense ànim de lucre que siguen titulars del bé o se n'encarreguen de la gestió.  
  
2. Objectius i efectes que es pretenen amb la seua aplicació: afavorir la conservació i contribuir a una millor protecció dels béns declarats patrimoni mundial, patrimoni cultural immaterial de la humanitat o inscrits en el registre de bones pràctiques. Especialment se subvencionen els projectes que afecten dos o mes municipis, serveixen de marc d'actuació per a millorar la sostenibilitat i la capacitat de gestió d'aquests i aquells projectes que ajuden a fomentar la funció social del patrimoni cultural.  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per comissió tècnica, concessió pel titular de la conselleria i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la seua consecució: anual.  
7. Costos previsibles per a la seua realització i fonts de finançament: 125.000 euros.  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.  
  
Línia de subvenció: Codi: S8226.  
Denominació: Ajudes a plans generals d'investigació arqueològica i paleontològica.  
Forma de concessió: concurrència competitiva.  
Beneficiaris: universitats valencianes, ajuntaments, fundacions i associacions sense ànim de lucre.  
Descripció i finalitat: fomentar la recerca, conservació, recuperació i protecció de projectes arqueològics/paleontològics de les nostres terres.  
1. Àrees de competències afectades i sectors cap als quals es dirigeixen les ajudes: Es financen amb aquests fons aquells projectes orientats exclusivament a la investigació sobre béns de naturalesa immoble; arqueològics i paleontològics, del patrimoni cultural de la Comunitat Valenciana, i els treballs destinats a la seua protecció, conservació i difusió dins de les nostres atribucions, excloent-ne les adquisicions patrimonials.  
2. Objectius i efectes que pretenen amb la seua aplicació: amb aquestes subvencions es pretén cofinançar la realització de plans generals d'investigació del patrimoni arqueològic i paleontològic de la Comunitat Valenciana, dins de l'àmbit d'actuació de la conselleria competent en matèria de cultura.  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per comissió tècnica, concessió pel titular de la conselleria i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la seua consecució: anual  
7. Costos previsibles per a la seua realització i fonts de finançament: 100.000 ?.  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.  
  
Línia de subvenció: Codi: S8227.  
Denominació: Ajudes a la recuperació de les construccions en pedra seca.  
Forma de concessió: concurrència competitiva.  
Beneficiaris: Ajuntaments, mancomunitats, associacions i entitats sense ànim de lucre.  
Descripció i finalitat: formació, inventari, recuperació, conservació, protecció, museïtzació i difusió de la pedra seca a la Comunitat Valenciana.  
1. Àrees de competències afectades i sectors cap als quals es dirigeixen les ajudes: podran obtindre aquestes ajudes els ajuntaments, fundacions, associacions i entitats sense ànim de lucre, que entre els seus fins realitzen activitats adscrites a la catalogació, manteniment, protecció i conservació del patrimoni de la pedra seca a la Comunitat Valenciana, que siguen titulars del bé i/o de l'òrgan de la seua gestió.  
  
2. Objectius i efectes que es pretenen amb la seua aplicació: amb aquestes subvencions es pretén; la catalogació de les construccions de pedra seca, afavorir la conservació, el manteniment i la recuperació de construccions de pedra seca a la Comunitat Valenciana, especialment accions de caràcter preventiu, i donar suport als projectes que es referisquen a aquestes pretensions.  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per comissió tècnica, concessió pel titular de la conselleria i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la seua consecució: anual.  
7. Costos previsibles per a la seua realització i fonts de finançament: 150.000 euros.  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.  
  
  
OBJECTIU ESTRATÈGIC 7  
Accions d'actualització de l'Inventari General del Patrimoni Cultural Valencià  
Línia de subvenció: Codi: S8228.  
Denominació: Ajudes per a la redacció de catàlegs i plans directors.  
  
Forma de concessió: concurrència competitiva.  
Beneficiaris: ajuntaments, associacions i entitats sense ànim de lucre.  
Descripció i finalitat: contribuir a la redacció de les bases prèvies dels catàlegs de béns i espais protegits, així com a la redacció de plans directors de béns d'interés cultural.  
1. Àrees de competències afectades i sectors cap als quals es dirigeixen les ajudes: Les àrees afectades són els ajuntaments i entitats sense ànim de lucre, i es finançaran la redacció de catàlegs de béns i espais protegits i els plans directors, incloent-hi els treballs previs d'investigació documental i prospecció arqueològica. Només es finançaran els treballs elaborats per equips externs al personal tècnic del mateix ajuntament.  
2. Objectius i efectes que es pretenen amb la seua aplicació: amb aquestes ajudes es pretén fer efectiva la normativa vigent en la matèria, subvencionant els treballs d'elaboració de catàlegs municipals de béns i espais protegits i de redacció de plans directors que tinguen com a objectiu la recuperació i rehabilitació d'espais amb interés cultural.  
  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per comissió tècnica, concessió pel titular de la conselleria i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la seua consecució: anual  
7. Costos previsibles per a la seua realització i fonts de finançament: 250.000 euros.  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.  
  
  
OBJECTIU ESTRATÈGIC 8  
Pla de recuperació del patrimoni cultural.  
Línia de subvenció: Codi: S8229.  
Denominació: ajudes per a la recuperació del patrimoni cultural de la memòria històrica.  
Forma de concessió: concurrència competitiva.  
Beneficiaris: ajuntaments, mancomunitats, associacions i entitats sense ànim de lucre  
Descripció i finalitat: inventari, recuperació, conservació i protecció del patrimoni cultural relacionat amb la memòria històrica de la Comunitat Valenciana.  
1. Àrees de competències afectades i sectors cap als quals es dirigeixen les ajudes: Les subvencions van dirigides a ajuntaments, fundacions, associacions i entitats sense ànim de lucre que entre els seus fins tinguen com a objectiu la investigació, la protecció o la difusió del patrimoni en l'àmbit de la Comunitat Valenciana.  
2. Objectius i efectes que es pretenen amb la seua aplicació: amb aquestes subvencions es pretén impulsar l'inventari, la conservació i la difusió del patrimoni vinculat a l'arquitectura militar i altres aspectes materials de la Guerra Civil, de caràcter cultural i patrimonial, durant el període comprés entre 1936-1939 en l'àmbit de la Comunitat Valenciana.  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per comissió tècnica, concessió pel titular de la conselleria i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la consecució: anual  
7. Costos previsibles per a la seua realització i fonts de finançament: 100.000 euros.  
Fons propis.  
8. Indicadors de seguiment i avaluació: Nombre de sol·licituds estimades i nombre de beneficiaris.